**Výzva na predkladanie ponúk**

s použitím dynamického nákupného systému podľa § 61 ods. 2 v spojitosti s § 68 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

#### 1. Centrálna obstarávacia organizácia a súčasne verejný obstarávateľ, pre ktorého sa realizuje predmet čiastkovej zákazky s využitím DNS:

Názov: Ministerstvo investícií, regionálneho rozvoja a informatizácie SR

Adresa: Pribinova 25, 811 09 Bratislava

IČO: 50 349 287

Kontaktná osoba: XXXXXXXX

tel. č.: XXXXXXXX

e-mail: XXXXXXXX

adresa hlavnej stránky verejného obstarávateľa /URL/: [https://www.mirri.gov.sk//](https://www.vicepremier.gov.sk/)

súťažné podklady k zriadeniu dynamického nákupného systému (DNS):

<https://www.uvo.gov.sk/vyhladavanie-zakaziek/detail/445251>

odkaz na zverejnené oznámenie o vyhlásení verejného obstarávania (DNS):

<https://www.uvo.gov.sk/vestnik/oznamenie/detail/570637>

**2. Zatriedenie verejných obstarávateľov, pre ktorých sa realizuje predmet čiastkovej zákazky:**

Verejný obstarávateľ podľa § 7 ods. 1 písm. a) zákona o verejnom obstarávaní.

#### 3. Názov zákazky podľa verejného obstarávateľa:

„*Zabezpečenie služieb podpory licencií IBM – 0X“*

#### 4. Druh zákazky (tovary/služby/stavebné práce):

Zákazka na poskytnutie služieb

**5. Hlavné miesto** dodania tovaru/poskytnutia služieb/uskutočnenia stavebných prác:

Sídlo verejného obstarávateľa: Ministerstvo investícií, regionálneho rozvoja a informatizácie SR, Pribinova 25, 811 09 Bratislava (v prípade inej organizácie – upraviť)

**6. Výsledok verejného obstarávania:**

Výsledkom zadávania zákazky bude vystavenie záväznej objednávky na nákup služieb podpory licencií v zmysle bodu 7 Opis predmetu zákazky tejto výzvy.

**7. Opis predmetu zákazky:**

Predmetom zákazky je obstaranie služieb podpory licencií IBM alebo ekvivalent pre Ministerstvo investícií, regionálneho rozvoja a informatizácie SR v nasledovnej špecifikácii:

|  |  |  |  |
| --- | --- | --- | --- |
| **Názov produktu** | **Kód produktu** | **Počet jednotiek** | **Požadované obdobie podpory** |
| VZORIBM WebSphere Application Server Network Deployment Processor Value Unit (PVU) Annual SW Subscription & Support Renewal | VZOR | 2000 | 12 mesiacov (01.01.2023 – 31.12.2023) |

Uchádzačom sa nepovoľuje predložiť variantné riešenie vo vzťahu k požadovanému predmetu zákazky. Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené. Ekvivalenty sa nepovažujú za variantné riešenie.

Ak je v opise predmetu zákazky uvedený pojem „ekvivalent“ alebo sa v opise predmetu zákazky nachádza odvolávka, resp. odkaz na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ umožňuje uchádzačom ponúknuť aj ekvivalent k požadovanému predmetu zákazky, pričom za (funkčný) ekvivalent sa v takomto prípade považuje také riešenie/zariadenie, ktoré spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený, pričom za (funkčný) ekvivalent sa nepovažuje najmä také riešenie, z ktorého prijatím/plnením by boli spojené ďalšie vyvolané neprimerané náklady na strane verejného obstarávateľa.

Predložením ponuky uchádzač vyjadruje súhlas s Obchodnými podmienkami spoločnosti IBM, ktoré tvoria prílohu č. 3.

Predmet zákazky musí byť dodaný do 5 pracovných dní od doručenia záväznej objednávky na nákup licencií, ktoré tvoria predmet zákazky v požadovanom rozsahu.

**8. Spoločný slovník obstarávania:**

72267100-0 Údržba programového vybavenia (softvér) informačných technológií

Vybrať z vhodného: 48218000-9 – Softvérový balík na riadenie licencií

48000000-8 – Softvérové balíky a informačné systémy

72222300-0 – Služby informačných technológií

48211000-0 – Softvérový balík na vzájomnú prepojiteľnosť počítačových platforiem

72261000-2 – Softvérové podporné služby

72260000-5 – Služby súvisiace so softvérom

48610000-7 – Databázové systémy

48626000-2 – Softvérový balík na klastrovanie

48482000-0 – Softvérový balík pre business intelligence

48820000-2 – Servery

72410000-7 – Poskytovateľské služby

48732000-4 – Softvérový balík na zaistenie bezpečnosti

72267100-0 – Údržba programového vybavenia (softvér) informačných technológií

72267000-4 - Služby na údržbu a opravu softvéru

**9. Hlavné podmienky financovania a platobné dojednania:**

Na základe faktúr dodávateľa. Lehota splatnosti faktúry je do 30 dní od doručenia.

Dodávateľ vystaví faktúru po riadnom a úplnom dodaní tovaru verejnému obstarávateľovi. Faktúra musí obsahovať všetky náležitosti vyžadované právnymi predpismi platnými v Slovenskej republike, číslo objednávky, rozpis dodaného tovaru a jednotkovú cenu za tovar. K faktúre dodávateľ priloží oboma stranami podpísaný dodací list.

Ak vystavená faktúra nebude obsahovať náležitosti podľa tohto článku výzvy a všeobecne záväzných právnych predpisov Slovenskej republiky, verejný obstarávateľ je oprávnený takúto faktúru vrátiť dodávateľovi na opravu alebo na vystavenie novej faktúry, a to bez zaplatenia faktúry, ktorá je nesprávna alebo neúplná alebo neobsahuje všetky doklady podľa tohto článku výzvy. V takomto prípade sa zastaví plynutie lehoty splatnosti faktúry a nová 30 dňová lehota splatnosti začína plynúť dňom riadneho doručenia opravenej alebo novej faktúry verejnému obstarávateľovi.

Verejný obstarávateľ neposkytuje preddavky ani zálohu. Vlastná platba bude realizovaná formou bezhotovostného platobného styku v eurách na základe predložených faktúr v zmysle tejto výzvy na predkladanie ponúk.

**10. Kritérium na vyhodnotenie ponúk:**

Najnižšia cena celkom uvedená v EUR s DPH zaokrúhlená na dve desatinné miesta za dodanie tovaru, resp. poskytnutie služieb, ktoré tvoria predmet zákazky. Váhovosť kritéria je 100 %. Súčasťou ponukovej ceny za dodanie tovaru, resp. poskytnutie služieb musia byť všetky náklady, ktoré vzniknú uchádzačovi pri plnení predmetu zmluvy. Navrhovaná cena bude určená ako cena maximálna.

Celkovú cenu za predmet zákazky v EUR s DPH určí uchádzač ako súčin požadovaného množstva, počtu mesiacov a jednotkovej ceny a pripočítaním príslušnej sadzby DPH, ktorú následne uvedie do formulára v zmysle prílohy č. 1 výzvy na predkladanie ponúk “Návrh na plnenie kritéria na vyhodnotenie ponúk „Najnižšia cena“”, ktorá bude následne premietnutá do vystavenej objednávky.

Cena musí byť uchádzačom uvedená ako **celková cena predmetu zákazky**. V ponukách uchádzačov, ktorí sú platiteľmi DPH bude vyhodnocovaná celková cena predmetu zákazky vrátane DPH, v eurách. V ponukách uchádzačov, ktorí nie sú platiteľmi DPH bude vyhodnocovaná celková cena predmetu zákazky v eurách.

V prípade, ak je uchádzačom zahraničná osoba, do ceny bez DPH zahrnie príslušnú sadzbu DPH, platnú v čase predloženia ponuky v krajine sídla verejného obstarávateľa, čo je v súčasnosti sadzba vo výške 20% DPH, ako aj všetky poplatky a všetky ostatné nevyhnutné náklady, spojené s plnením predmetu zákazky, aj keď nebudú predmetom fakturácie zahraničného uchádzača.

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok zadávania zákazky. Centrálna obstarávacia organizácia si vyhradzuje právo zrušiť postup zadávania čiastkovej zákazky, ak cena uvedená úspešným uchádzačom presiahne sumu 92 180,00 EUR bez DPH.

**11. Použije sa elektronická aukcia:** Nie

1. **Lehota na predkladanie ponúk uplynie dňa: XX.XX. XX do 10:00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**Postup pri predkladaní ponuky:**

**Ponuku je potrebné podať prostredníctvom modernizovaného systému EVO v časti**

**„Žiadosti“, a to využitím funkcionality „PONUKA“, v rámci výzvy na predkladanie ponuky v DNS.**

V systéme EVO sa pod predkladaním ponuky rozumie elektronické posielanie jednotlivých dokumentov tvoriacich ponuku a sprievodného listu podpísaného elektronickým podpisom vygenerovaným pre danú zákazku, a to pre osobu oprávnenú podpísať ponuku v mene uchádzača. Uchádzač sa pri predkladaní ponuky prostredníctvom systému EVO riadi používateľskými príručkami, ktoré zverejnil Úrad pre verejné obstarávanie (ÚVO) na svojom webovom sídle. Príručky pre používateľov systému EVO je možné nájsť tu v časti záujemca/uchádzač: <https://www.uvo.gov.sk/viac-o-is-evo/prirucky-5f7.html>

Komunikácia medzi verejným obstarávateľom a uchádzačmi sa uskutočňuje výhradne (pokiaľ nie je uvedené inak) elektronickým spôsobom prostredníctvom systému EVO, ktorý zabezpečí trvalé zachytenie jej obsahu v súlade s ustanovením § 187 ods. 8 a § 20 ods. 1 a nasl. zákona o verejnom obstarávaní.

Video návody pre používateľov systému EVO je možné nájsť tu v časti záujemca/uchádzač: <https://www.uvo.gov.sk/viac-o-is-evo/videonavody-5f9.html>

V prípade potreby môžu záujemcovia alebo uchádzači elektronicky požiadať o pomoc s prácou v systéme EVO na e-mailovej adrese helpdesku: eplatforma@vlada.gov.sk alebo na tel. čísle +421 2 209 25 100.

Otváranie ponúk je neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

**Doplnenie, zmena a odvolanie ponuky**

Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk.

Počas lehoty na predkladanie ponúk môže uchádzač meniť svoju ponuku, resp. stiahnuť ponuku, čím sa stav ponuky zmení na „Pripravovaná“. Následne je možné ponuku upraviť a znova odoslať. Uchádzač môže v zmysle Príručky používateľa Informačného systému pre elektronické verejné obstarávanie, časť Záujemca/Uchádzač – Pracovné postupy, bod 2.3.4. aj celú svoju ponuku vymazať.

1. **Ponuka musí obsahovať:**
2. Návrh uchádzača na plnenie kritéria na vyhodnotenie ponúk určeného verejným obstarávateľom na hodnotenie ponúk podľa prílohy č. 1 tejto výzvy na predkladanie ponúk, podpísaný štatutárnym zástupcom uchádzača alebo ním splnomocnenou osobou vo formáte PDF.
3. Vyplnený a podpísaný formulár „Čestné vyhlásenie o nezávislom stanovení ponuky“, ktorý predloží každý uchádzač v rámci svojej ponuky; vzor vyhlásenia pre uchádzača je uvedený v prílohe č. 2 tejto výzvy na predkladanie ponúk.
4. Vyhlásenie uchádzača, že celý predmet zákazky vykoná vlastnými kapacitami alebo uvedenie podielu zákazky, ktorý má v úmysle zadať subdodávateľom s uvedením navrhovaných subdodávateľov a predmetov subdodávok.
5. Vyplnený a podpísaný formulár „Čestné vyhlásenie k uplatňovaniu medzinárodných sankcií“, ktorý predloží každý uchádzač v rámci svoje ponuky; vzor vyhlásenia pre uchádzača je uvedený v prílohe č. 6 tejto výzvy na predkladanie ponúk.

**14. Doplňujúce informácie:**

Verejný obstarávateľ vyžaduje, aby uchádzač v ponuke uviedol známych subdodávateľov a v prípade, že mu nie sú známi, uvedie „Nie sú známi“. Pri využití subdodávateľov sa bude postupovať v súlade s § 41 zákona o verejnom obstarávaní.

Verejný obstarávateľ vyžaduje, aby

1. uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
2. navrhovaný subdodávateľ spĺňal podmienky účasti týkajúce sa osobného postavenia podľa § 32 zákona o verejnom obstarávaní a neexistovali u neho dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie dodávať tovar, alebo poskytovať službu sa preukazuje vo vzťahu k tej časti predmetu zákazky, ktorú má subdodávateľ plniť.

Ak navrhovaný subdodávateľ nespĺňa podmienky účasti podľa bodu b) predchádzajúceho odseku tejto časti výzvy na predkladanie ponúk, verejný obstarávateľ písomne požiada uchádzača o jeho nahradenie. Uchádzač doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak verejný obstarávateľ neurčil dlhšiu lehotu.

V prípade zmeny subdodávateľa počas trvania realizácie zákazky, musí subdodávateľ, ktorého sa návrh na zmenu týka, spĺňať podmienky účasti osobného postavenia podľa § 32 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní. Úspešný uchádzač je povinný verejnému obstarávateľovi najneskôr tri (3) pracovné dni pred zmenou subdodávateľa písomne oznámiť údaje o navrhovanom novom subdodávateľovi.

**15. Vyhodnotenie ponúk:**

Výsledok tohto verejného obstarávania bude v súlade s § 55 zákona o verejnom obstarávaní oznámený všetkým uchádzačom, ktorí predložili ponuky.

Vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí.

**16. Jazyk, v ktorom možno predložiť ponuky:**

Štátny jazyk, slovenský jazyk a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa v súlade s § 20 ods. 20 zákona o verejnom obstarávaní spolu s jeho úradným prekladom do štátneho jazyka. Ak sa zistí rozdiel v ich obsahu, rozhodujúci je úradný preklad do štátneho jazyka.

**17. Zákazka sa týka projektu / programu financovaného z fondov EÚ:**

NIE

**18. Dátum zaslania výzvy na predkladanie ponúk:**

XX.XX. XX

**Prílohy: (ak treba upraviť resp. doplniť)**

Príloha č. 1: Návrh na plnenie kritéria na vyhodnotenie ponúk „Najnižšia cena“

Príloha č. 2: Čestné vyhlásenie o nezávislom stanovení ponuky

Príloha č. 3: Obchodné podmienky spoločnosti IBM (vzor – napr. IBM nternational Passport Advantage Agreement)

Príloha č. 4: Čestné vyhlásenie k uplatňovaniu medzinárodných sankcií

Príloha č. 5: Vyhlásenie uchádzača o subdodávkach

Príloha č. 1 výzvy na predkladanie ponúk - Návrh na plnenie kritéria na vyhodnotenie ponúk „Najnižšia cena“

NÁVRH NA PLNENIE KRITÉRIA NA VYHODNOTENIE PONÚK NAJNIŽŠIA CENA

*„Zabezpečenie služieb podpory licencií IBM - 01“*

**1. Základné identifikačné údaje uchádzača:**

**Uchádzač (obchodné meno) : .................................................**

Sídlo: .................................................

IČO: .................................................

Zastúpený

(osoba poverená zastupovať uchádzača): .................................................

**2. Kritérium na vyhodnotenie ponúk:**

Najnižšia cena celkom uvedená v EUR s DPH na dve desatinné miesta za poskytnutie služby, ktorá tvorí predmet zákazky. Váhovosť kritéria je 100 %. Súčasťou ponukovej ceny za poskytnutie služby musia byť všetky náklady, ktoré vzniknú uchádzačovi pri plnení predmetu objednávky. Navrhovaná cena bude určená ako cena maximálna.

**Návrh na plnenie kritéria určeného verejným obstarávateľom na hodnotenie ponúk:**

|  |  |  |  |  |  |
| --- | --- | --- | --- | --- | --- |
| **Názov produktu** | **Počet kusov** | **Jednotková cena v EUR bez DPH** | **Jednotková cena v EUR s DPH** | **Celková cena v EUR bez DPH** | **Celková cena v EUR s DPH** |
| IBM WebSphere Application Server Network Deployment Processor Value Unit (PVU) Annual SW Subscription & Support Renewal | 2000 |   |   |   |   |
| **Cena celkom v EUR s DPH**  |  |

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

 ............................................................................

Podpis a pečiatka osoby oprávnenej konať za uchádzača

## Príloha č. 2 výzvy na predkladanie ponúk – Čestné vyhlásenie o nezávislom stanovení ponuky

ČESTNÉ VYHLÁSENIE O NEZÁVISLOM STANOVENÍ PONUKY

Dolu podpísaný ................................... *(meno zástupcu uchádzača, identifikačné údaje)* ako zástupca uchádzača .................................. *(obchodné meno/názov uchádzača, v mene ktorého je vyhlásenie podpisované, identifikačné údaje)* oprávnený konať v jeho mene, ktorý predkladá ponuku (ďalej len „predkladateľ ponuky“) na predmet zákazky *„Zabezpečenie služieb podpory licencií IBM - XX“* (ďalej len „predmetné verejné obstarávanie“) ako odpoveď na oznámenie o vyhlásení verejného obstarávania odoslané Ministerstvom investícií, regionálneho rozvoja a informatizácie Slovenskej republikytýmto **čestne vyhlasujem,**

1. že predkladateľ ponuky sa nedohodol na ponukách s inými konkurentmi v predmetnom verejnom obstarávaní; konkurentom na účely tohto čestného vyhlásenia sa pritom rozumie každý podnikateľ, okrem predkladateľa ponuky, ktorý

(i) je uchádzačom v predmetnom verejnom obstarávaní,

(ii) by mohol len potenciálne predložiť ponuku v predmetnom verejnom obstarávaní a to s ohľadom na svoju kvalifikáciu, schopnosti, alebo skúsenosti;

2. že ceny, ako aj iné podmienky predkladanej ponuky predkladateľ ponuky nesprístupnil iným konkurentom a že ich priamo ani nepriamo nezverejnil;

3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurentmi, ktorá by sa týkala

(i) cien,

(ii) zámeru predložiť ponuku,

(iii) metód alebo faktorov určených na výpočet cien alebo

(iv) predloženia cenovej ponuky, ktorá by nespĺňala podmienky súťažných podkladov na dané verejné obstarávanie;

4. že predkladateľ ponuky nepodnikne žiadne kroky smerom ku konaniu uvedenému v bodoch 1 až 3 a ani sa nepokúsi žiadneho iného konkurenta naviesť na kolúziu v predmetnom verejnom obstarávaní;

5. že predkladateľ ponuky vstúpil do konzultácií, komunikácie, dohôd alebo dohovorov s nasledovnými konkurentmi ohľadom predmetného verejného obstarávania a predkladateľ ponuky uvádza v priložených dokumentoch kompletné údaje o tejto skutočnosti vrátane mien/názvov týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 1 až 3;

............................................................................................................

ďalej **vyhlasujem, že**

1. všetky informácie a údaje predložené v ponuke, ako aj tomto čestnom vyhlásení sú pravdivé, neskreslené a úplné,

2. som si prečítal a porozumel som obsahu tohto vyhlásenia,

3. som si vedomý právnych následkov potvrdenia nepravdivých informácií v tomto vyhlásení.

V ......................., dňa ...................................... .........................................................................

meno, priezvisko, funkcia oprávnenej osoby a podpis oprávnenej osoby konať za uchádzača

Príloha č. 3 – Obchodné podmienky spoločnosti IBM

Príloha č. 4 výzvy na prekladanie ponúk – Čestné vyhlásenie k uplatňovaniu medzinárodných sankcií

**Čestné vyhlásenie k uplatňovaniu medzinárodných sankcií**

Čestne vyhlasujem, že v spoločnosti, ktorú zastupujem a ktorá podáva ponuku do verejného obstarávania s predmetom zákazky “*Zabezpečenie služieb podpory licencií IBM - 01*”, a ktorá zároveň bude vykonávať plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

* 1. dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;

* 1. dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;
	2. ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;
	3. subjekty uvedené v písmenách a) až c) nemajú účasť vyššiu ako 10 % hodnoty zákazky v subdodávateľovi, dodávateľovi alebo v subjekte, na ktorého kapacity sa dodávateľ, ktorého zastupujem spolieha .

Zároveň čestne vyhlasujem, že táto ponuka/žiadosť o účasť a realizácia plnenia podľa zmluvy, ktorá bude výsledkom daného verejného obstarávania zo strany hospodárskeho subjektu, ktorý zastupujem, nie je v rozpore so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä neporušuje akúkoľvek medzinárodnú sankciu upravenú v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.

V ......................., dňa ...................................... .........................................................................

meno, priezvisko, funkcia oprávnenej osoby a podpis oprávnenej osoby konať za uchádzača

Príloha č. 5 – Vyhlásenie uchádzača o subdodávkach

VYHLÁSENIE UCHÁDZAČA O SUBDODÁVKACH

Uchádzač/skupina dodávateľov:

Obchodné meno

Adresa spoločnosti IČO

Dolu podpísaný zástupca uchádzača,................................... (meno zástupcu uchádzača, identifikačné údaje), týmto čestne vyhlasujem, že na realizácii predmetu zákazky *„Zabezpečenie služieb podpory licencií IBM - “* vyhlásenej verejným obstarávateľom Ministerstvom investícií, regionálneho rozvoja a informatizácie Slovenskej republiky

* sa nebudú podieľať subdodávatelia a celý predmet uskutočníme vlastnými kapacitami.\*
* sa budú podieľať nasledovní subdodávatelia:\*

|  |  |  |  |  |
| --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** |
| 1. |  |  |  |  |
| 2. |  |  |  |  |
| 3. |  |  |  |  |

*Upozornenie:* Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ZVO a nemôžu existovať u neho dôvody na vylúčenie podľa § 40 ods. 6 písm. a) až g) a ods. 7 ZVO (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť).

V .................... dňa ...........................

................................................

meno a priezvisko, funkcia, podpis\*\*

\*Nehodiace sa prečiarknite

\*\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.